গঙ্গাচড়া থানার এসআই জাহাঙ্গীর আলম জানান, নীলফামারীর সৈয়দপুরের নেকিরহাটে আব্দুল হকের পুত্র আবুল কালাম (২৮) শুক্রবার ভাড়া নিয়ে গঙ্গাচড়ায় আসেন। রাতে ফিরে যাওয়ার পথে ধনতলা বিরাবাড়ি এলাকায় ছিনতাইকারিরা তার পথরোধ করে। পরে তাকে শ্বাসরোধে হত্যার পর লাশ পাশের জমিতে রেখে যায়। পরে তারা অটোরিক্সা ছিনিয়ে নিয়ে যায়। স্থানীয়রা শনিবার সকালে জমিতে লাশ দেখতে পেয়ে পুলিশকে খবর দেয়। পুলিশ লাশ উদ্ধার করে রংপুর মেডিক্যাল কলেজ হাসপাতালের মর্গে পাঠিয়েছে।